அடக்க ஒடுக்கமாக அந்தக் கால குடும்பப் பெண்ணாக வீட்டை விட்டு வெளியில் வராத குடும்பத் தலைவியாக வாழ்ந்த கண்ணகி, தன் கணவன் மீது பொய் குற்றம்சாட்டி பாண்டியன் கொன்றுவிட்டான் என்றவுடன், “தேரா மன்னா செப்புவது உடையேன்” என்று ஓங்கிக் குரலெழுப்பி, அரண்மனையை அதிரச் செய்தாள். கணவன் குற்றமற்றவன் என்பதை மெய்ப்பித்து, நீதியை நிலைநாட்டினாள் கண்ணகி. அந்த கண்ணகி நடமாடிய மண்ணில், நாம் கூடியுள்ளோம்.